
ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ 
Ο ΑΓΙΟΣ ΜΑΞΙΜΟΣ Ο ΟΜΟΛΟΓΗΤΗΣ» και κύρωση 
του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 5918/5.7.1994 πράξη του συμβολαιογρά¬ 
φου Σερρών Νικολάου θωμά Βαδικόλια με την οποία ο 
Μητροπολίτης Σερρών και Νιγρίτης Γεώργιος - Μάξιμος 


Ξυδάς σύστησε κοινωφελές ίδρυμα με την επωνυμία 
«ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ Ο ΑΓΙΟΣ ΜΑΞΙ- 
ΜΟΣ Ο ΟΜΟΛΟΓΗΤΗΣ» και με έδρα την πάλη των Σερ¬ 
ρών. 

2. Τις διατάξεις των άρθρων α) 95 και 98 του Α.Ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 20.9.1994 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1026431 /268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β/7.3.1994). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ Ο 
ΑΓΙΟΣ ΜΑΞΙΜΟΣ Ο ΟΜΟΛΟΓΗΤΗΣ», η οποία έγινε από 
τον Μητροπολίτη Σερρών και Νιγρίτης Γεώργιο - Μάξιμο 
Ξυδά με την αριθ. 5918/5.7.1994 πράξη του συμβολαιο¬ 
γράφου Σερρών Νικολάου θωμά Βαδικόλια. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, και Εθνικής Παιδείας και θρησκευμά¬ 
των και διέπεται από τις διατάξεις της παραπάνω συστατι¬ 
κής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδάθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ Ο 
ΑΓΙΟΣ ΜΑΞΙΜΟΣ Ο ΟΜΟΛΟΓΗΤΗΣ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΚΟΙΝΩΦΕ- 

ί!οΛ ΡΥΜΑ ΥΠΟΤΡΟΦΙΩΝ ΤΗΣ ΙΕΡΑΣ ΜΗΤΡΟΠΟ¬ 
ΛΗ ΣΕΡΡΩΝ ΚΑΙ ΝΙΓΡΙΤΗΣ Ο ΑΓΙΟΣ ΜΑΞΙΜΟΣ Ο 
ΟΜΟΛΟΓΗΤΗΣ» που συστήθηκε από τον Μητροπολίτη 
** Γεώργιο - Μάξιμο Ξυδά με την αριθ. 

^19/5.7.1994 πράξη του συμβολαιογράφου Σερρών Νι- 
κολάου θωμά Βαδικδλια, αποτελεί νομικό πρόσωπο ιδιω¬ 
τικού δικαίου και διέπεται από τις διατάξεις της παραπάνω 

•νντο/ίαοα Π , Ράξης ' του παρόντο ^ οργανισμού του Α.Ν. 
2039/1939, όπως κάθε φορά ισχύει ο νόμος αυτός και 

των διαταγμάτων που εκδόθηκαν ή θα εκδοθούν σε εκτέ- 
λεοη ίου νόμου τούτου. 

2. Έδρα του ιδρύματος είναι η πόλη των Σερρών. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής φέρει απεικόνιση του 
Αγίου Μάξιμου και το έτος έγκρισης της σύστασής του. 


εκατομμυρίων (10.000.000) δρχ. κατατεθειμένο σε Τρά- 
πεζα του εσωτερικού σε αναπαλλοτρίωτη κατάθεση. 

2 . Πόροι του ιδρύματος είναι: 

α) Τα εισοδήματα από την εκμετάλλευση των περιου- 
σιακών του στοιχείων. 

Ρ) Οι τόκοι από τις καταθέσεις του σε Τράπεζες ή άλ- 
λους Πιστωτικούς Οργανισμούς. 

V) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικου ή νομικού προσώπου, προς αυτό. 


Άρθρο 2. 

Σκοπός. 

Σκοπός του ιδρύματος είναι: 

1. Η παροχή υποτροφιών και οικονομικών βοηθημάτων 
επιδομάτων: 

αι οικονομικά αδύνατους νέους και νέες, που επιδει¬ 
κνύουν έφεση προς μάθηση, για σπουδές στην ανώτατη 
και ανώτερη εκπαίδευση και οι οποίοι κατάγονται από την 
περιφέρεια της Ιερός Μητρόπολης Σερρών και Νιγρίτης ή 
κατοικούν σε αυτήν μόνιμα και είναι εγγεγραμμένοι σε μια 
ανώτατη ή ανώτερη σχολή. 

β) Σε επιστήμονες για μεταπτυχιακές σπουδές ή εκπό¬ 
νηση διδακτορικής διατριβή ή μελέτης στο εσωτερικό ή 
στο εξωτερικό και στις επιστήμες της θεολογίας, ιστο¬ 
ρίας, αρχαιολογίας, αρχιτεκτονικής, με θέματα που να 
αφορά την περιφέρεια της Ιερός Μητρόπολης Σερρών και 
Νιγρίτης ή και ολόκληρης της Μακεδονίας. 

Οι επιστήμονες αυτοί θα πρέπει να είναι εγγεγραμμένοι 
σε μεταπτυχιακό τμήμα σχολών ή να έχουν προχωρήσει τη 
διδακτορική τους διατριβή ή μελέτη σε ικανοποιητικό ση¬ 
μείο ώστε να μπορεί να προσδιοριστεί η επιστημονική 
εγκυρότητά της καθώς επίσης και ο χρόνος περάτωσής 

Προτιμιόνται οι καταγόμενοι από την περιφέρεια της 
Μητρόπολης Σερρών και Νιγρίτης. 

V) Σε οικονομικά αδύνατους φοιτητές και σπουδαστές 
του φοιτούν στα εκπαιδευτικά ιδρύματα της πόλης των 
,ιερρων μέσης, ανώτερης ή ανώτατης βαθμίδας, είναι συ¬ 
νεργάτες της τοπικής εκκλησίας ή επιδεικνύουν ιδιαίτερο 
ζηΛΟ για τα εκκλησιαστικά πράγματα. 

δ) Σε οικονομικά αδύνατους νέους της περιφέρειας της 
Ιερας Μητροπόλεως Σερρών και Νιγρίτης που θέλουν να 
σπουδάσουν στην σχολή Βυζαντινής μουσικής Σερρών ή 
σε οποιαδήποτε άλλη σχολή Βυζαντικής Μουσικής κρα¬ 
τικά αναγνωρισμένης που λειτουργεί στις πόλεις Σέρρες 
και Νιγρίτα. ^ 

2. Η διοργάνωση των μαθημάτων και σεμιναρίων, για την 
έκμάθηση και εμβάθυνση στη γλώσσα και στο ύφος των 
εκκλησιαστικών κειμένων και στην παράδοση της ανατολι- 
κής ορθόδοξης εκκλησίας. 

Άρθρο 3. 

Περιουσία - Πόροι. 

1 Περιουσία του ιδρύματος αποτελεί το ποσό των δέκα 1 


Άρθρο 4. 

ι_ Διοίκηση. 

υ 1 Το ίδρυμα διοικείται από επταμελές Διοικητικό Συμ- 
υ βουλιο που αποτελείται από τους: 

α) Εκάστοτε Μητροπολίτη Σερρών και Νιγρίτης ως Πρό¬ 
εδρο, με αναπληρωτή τον Πρωτοσύγγελο ή τον γενικό Αρ¬ 
χιερατικό Επίτροπο της Ιερός Μητρόπολης Σερρών Και Νι- 
γρίτης. 

β) Εκάστοτε Δήμαρχο Σερρών. 

' Υ) Εκάστοτε Δήμαρχο Νιγρίτας. 

δ) Εκάστοτε Πρόεδρο του Εμπορικού και Βιομηχανικού 
Επιμελητηρίου Σερρών. 

| ε-ζ) Τρία μέλη που διορίζονται από τον Πρόεδρο του 
Ιδρύματος, των οποίων η θητεία θα είναι τριετής και θα 
μπορεί να ανανεωθεί. 

2 Τα μέλη του Διοικητικού Συμβουλίου ορίζουν με 
πράξη τους, έπειτα από μυστική ψηφοφορία, τον Αντιπρό¬ 
εδρο, το Γραμματέα και τον Ταμία. 

3. Σε περίπτωση αποποίησης παραίτησης, έκπτωσης 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών σύμφωνα με τις διατάξεις της συ- 

στατικής πράξης και του άρθρου 99 του Α.Ν. 2039/ 

1939 . 

Αν κανένα μέλος του Διοικητικού Συμβουλίου δεν απο- 
δερί το λειτούργημα αυτό, ο Πρόεδρος δικαιούται να 
ορίσει μόνος του όλα τα υπόλοιπα μέλη του Διοικητικού 
Συμβουλίου κατά την κρίση του και για όσο χρόνο διαρκεί η 
όρνηση της αποδοχής από τα προηγούμενα μέλη. 

4 · Το Δ,οικ Π τ,κ6 Συμβούλιο συνεδριάζει τακτικά κάθε 
εξι μήνες και έκτακτα οπότε το ζητήσει ο Πρόεδρος ή δύο 
από τα μέλη του, με γραπτή αίτησή τους προς τον Πρόε- 

ρο, πάντοτε όμως έπειτα από πρόσκληση του Προέ- 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από δύο (2) συνε- 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο- 

φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2 - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Σερρών) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6. 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν απο τη συνεδρίαση. 

γ) Καταρτίζει, βοηθούμενος από το Γραμματέα, την 


ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφο>νή- 
σει γΓαυτό η πλειοψηφία των παρόντων μελών του Διοικη¬ 
τικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7. 

Αρμοδιότητες Γραμματέα. 

1. -0 Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από τό Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8. 

Αρμοδιότητες Ταμία. 

1Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α Ν. 
2039/1939, έχοντας την ευχέρεια να παρακρατεί από 
αυτό ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, ίο 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα απο έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο- 



λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 9. 

Επιλογή και ανακήρυξη υποτρόφων. 

1.- Δικαίωμα υποτροφίας έχουν όσοι πληρούν τις προϋ¬ 
ποθέσεις που αναφέρονται στο άρθρο 2 του παρόντος ορ¬ 
γανισμού. Το Διοικητικό Συμβούλιο του ιδρύματος κατά 
την κρίση του και ανάλογα με τις οικονομικές δυνατότητες 
του ιδρύματος προκηρύσει δημόσια τις συγκεκριμένες 
υποτροφίες ή βοηθήματα, καθορίζοντας τα απαραίτητα 
δικαιολογητικά που θα συνοδεύουν τις αιτήσεις των ενδια¬ 
φερομένων. 

Η δημοσίευση των προκηρύξεων θα γίνεται δια αναρτή- 
σεως τους στα γραφεία της Ι.Μ. Σερρών και Νιγρίτης, στα 
δημοτικά καταστήματα των Δήμων Σερρών και Νιγρίτης, - 
στους ναούς της Μητρόπολης Σερρών και Νιγρίτης, στο 
περιοδικό που εκδίδεται από τη Μητρόπολη και θα δημο¬ 
σιεύεται μια φορά στον τοπικό τύπο, δέκα τουλάχιστον 
ημέρες πριν από τη λήξη της ημερομηνίας υποβολής αιτή- 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α Ν. 2039/1939 και του από 18.8.1941 Καν. Δ/τοο (ΦΕΚ 
286/Α/23.8.1941). 

"Αρθρο 10. 

Χορήγηση υποτροφιών, και οικονομικών βοηθημάτων. 

1. Το ποσό της μηνιαίας υποτροφίας και του οικονομι¬ 
κού βοηθήματος κάθε δικαιούχου καθορίζεται με από¬ 
φαση του Διοικητικού Συμβουλίου, ανάλογα με το ύψος 
των καθαρών εσόδων του ιδρύματος και τον αριθμό των 
υποτρόφων, πάντοτε όμως μέσα στα όρια που ορίζονται 
από τις διατάξεις της συστατικής πράξης του ιδρύματος 
του άρθρου 54 του Α.Ν. 2039/1939 και του άρθρου 28 
του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26 και 27 
του από 18.8.1941 Καν. Δ/τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν εκλεί- 
ψει κάποια από τις προϋποθέσεις που ορίζονται από τις 
διατάξεις της συστατικής πράξης του ιδρύματος ή συντρέ¬ 
χουν οι προϋποθέσεις του άρθρου 29 του παραπάνω Κα¬ 
νονιστικού Διατάγματος, και δεν έχει καλή επίδοση στις 
σπουδές του, δηλαδή δεν επιτυγχάνει τουλάχιστον στα 
3/4 των μαθημάτων, στις εξετάσεις κάθε περιόδου Φε- 
βρουαρίου και Ιουνίου και δεν επιτυγχάνει στα περισσό¬ 
τερα μαδήματα περιόδου Σεπτεμβρίου. 

Το Διοικητικό Συμβούλιο του ιδρύματος έχει υποχρέωση 
να παρακολουθεί την όλη πορεία των σπουδών των υπο¬ 
τρόφων και να αξιώνει απ’αυτούς την υποβολή, κάθε έτος 
αποδεικτικών στοιχείων της επίδοσής τους. 


Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην εφημερίδα της κυβέρ- 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ.552/Α/22.12.1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

V) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίοι καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 

άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί- 
σπραξης και ενταλμάτων πληρωμής, θεωρημένα από τον 
Πρόεδρο. 

2. Έκτος από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει άτι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 


Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 


Άρθρο 14. 

Διάλυση του ιδρύματος — Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται με τον όρο του 
αναπαλλοτρίωτου στο συσταθησόμενο πνευματικό κέ¬ 
ντρο της Ιεράς Μητρόπολης Σερρών και Νιγρίτης για την 
εκτέλεση του ίδιου σκοπού. 

3. Σε περίπτωση χωρισμού της Ιεράς Μητροπόλεως 
Σερρών και Νιγρίτης, όπου αυτή αναφέρεται στον παρό¬ 
ντα Οργανισμό και στη συστατική πράξη, θα περιοριστεί 
στην περιφέρεια Σερρών και το μέλος του Δ.Σ. που αποτε- 
λείται από τον εκάστοτε Δήμαρχο Νιγρίτας, θα αντικατα- 
σταθεί με απόφαση του Διοικητικού Συμβουλίου του ιδρύ- 

ματος. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 12 Δεκεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΡΓΟΙ 

ΕΘΝΙΚΗΣ ΠΑΙΔΕΙΑΣ ΥΦΥΠΟΥΡΓΟΣ 

ΚΑΙ ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΠΑΠΑΝΔΡΕΟΥ ΔΗΜ. ΓΈΩΡΓΑΚΟΠΟΥΛΟΣ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Φ.420/16/9391 (2) 

Ρύθμιση στρατιωτικών υποχρεώσεων ορισμένων κατηγο¬ 
ριών στρατευσίμων, ανυποτάκτων και οπλιτών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του νόμου 1763/88 «Στρατολογία των 
Ελλήνων» (ΦΕΚ 57 Α’). 

β. Την απόφαση ΥΕΘΑ Φ. 420/25/Γ1092/Σ. 523/ 
7.3.91 (ΦΕΚ 132 Β’), η οποία κυρώθηκε με το άρθρο 41 
του Ν. 2109/92 (ΦΕΚ 205 Α ). 

γ. Την ανάγκη για την αποκατάσταση της Ισης στρατο¬ 
λογικής αντιμετώπισης κατηγοριών στρατευσίμων, ανυπο¬ 
τάκτων και οπλιτών. 

δ. Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Στις διατάξεις της παραγράφου 6 του άρθρου 30 του νό¬ 
μου 1763/88 «Στρατολογία των Ελλήνων» υπάγονται όλοι 
οι κατά την ημερομηνία έναρξης της ισχύος του νόμου αυ¬ 
τού (25.9.1988) υπόχρεοι σε στράτευση, οι οποίοι απέ¬ 
κτησαν την ιδιότητα του μετανάστη, μέχρι την ημερομηνία 
έναρξης της ισχύος της παρούσας. 

Άρθρο 2 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής, εκδίδονται, εφόσον απαιτη¬ 
θούν από την Διεύθυνση Στρατολογικού του Γενικού Επι¬ 
τελείου Εθνικής Άμυνας. 

2. Η απόφαση αυτή να δημοσιευθεί στην Εφημερίδα της 
Κυβερνήσεως, να ισχύσει από τη δημοσίευσή της και να 
κυρωθεί με νόμο. 

Αθήνα, 7 Δεκεμβρίου 1994 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 


Αριθ. 2073359/7544/0022 (3) 

Καθορισμός αμοιβής των ιδιωτών - συνεργατών που θα 

χρησιμοποιηθούν για τη συλλογή των ερωτηματολο¬ 
γίων ΕΒΕ - ΕΣΕΟ 1993. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

"Εχοντας υπόψη: 

1. Τις διατάξεις: 

α) του Ν.Δ. 3627/56 «περί οργανώσεως της ΕΣΥΕ», του 
Π.Δ. 1143/80 «περί οργανισμού της ΕΣΥΕ» και του Π.Δ. 
532/1991 «Οργανισμός της Γ.Γ. ΕΣΥΕ». 

β) του άρθρου 35 του Ν. 992/79 «περί οργανώσεως των 
Διοικητικών Υπηρεσιών δκι την εφαρμογήν της συνθήκης προ¬ 
σχωρήσεις της Ελλάδος εις τας Ευραποΰκάς Κοινότητας και 
ρυθμίσεως συναφών θεσμικών και οργανωτικών θεμάτων». 

γ) του άρθρου 294 του Ν. 1558/1985 «Κυβέρνηση και 
Κυβερνητικά Όργανα» το οποίο προστέθηκε με το άρθρο 
27 του Ν. 2081/92. 

δ) του άρθρου 40 του Ν. 849/78 «περί παροχής κινή¬ 
τρων κ.λπ.». 

2. Την απόφαση αριθ. 4785/Β 574/2.3.92 «περί ανάθε¬ 
σης στη Γ.Γ. ΕΣΥΕ της διενέργειας της Ετήσιας Έρευνας 
Βιομηχανίας ΕΒΕ και ΕΣΕ01993». 

3. Τον Κοινοτικό Κανονισμό 64/475/ΕΕΟ για τη διενέρ¬ 
γεια της ΕΒΕ και ΕΣΕ01993. 

4. Την απόφαση αριθ. 19035/6205/11.10.1994 με 
θέμα «Έγκριση χρησιμοποίησης ιδιωτών - συνεργατών για 
τη συλλογή των ερωτηματολογίων της ΕΒΕ - ΕΣΕ01993». 

5. Την έγκριση διενέργειας της Ετήσιας Στατιστικής 
Έρευνας (ΕΣΕΟ) και της ετήσιας Βιομηχανικής Έρευνας 
(ΕΒΕ) 23625/Β2630/11.12.92. 

6. Σχετική εισήγηση της Δ/νσης Βιομηχανίας και Εξωτε¬ 
ρικού Εμπορίου της Γ.Γ. ΕΣΥΕ. 

7. Το γεγονός ότι: 

Από τις διατάξεις αυτής της απόφασης προκαλείται δα¬ 
πάνη σε βάρος του κρατικού προϋπολογισμού της Γ.Γ.Ε¬ 
ΣΥΕ (ειδ. φορέα 13-150 και του ΚΑΕ · 5332) ύψους 
41.200.000 δρχ. για το τρέχον οικονομικό έτος. Η ανω¬ 
τέρω δαπάνη θα καλυφθεί από το επιχειρησιακό πρό¬ 
γραμμα «Κλεισθένης» για την αναδιοργάνωση της Δημό¬ 
σιας Διοίκησης που χρηματοδοτείται κατά 50% από την 
ΕΟΚ, αποφασίζουμε: 

1. Καθορίζουμε την αμοιβή των ιδιωτών - συνεργατών, 
που θα εργαστούν από 1.1.1994 έως 31.12.1994 για τη 
συλλογή των ερωτηματολογίων ΕΒΕ - ΕΣΕΟ, σε πέντε χι¬ 
λιάδες (5.000) δρχ. για κάθε ερωτηματολόγιο ΕΒΕ Α' τύ¬ 
που και ΕΣΕΟ και σε τέσσερις χιλιάδες (4.000) δρχ. για 
κάθε ερωτηματολόγιο ΕΒΕ Β' τύπου. Η αμοιβή αφορά στη 
συλλογή συμπληρωμένων ερωτηματολογίων σύμφωνα με 
τις οδηγίες του φορέα. 

2. Για την αμοιβή των παραπάνω θα καταρτίζονται κατα¬ 
στάσεις στις οποίες θα αναφέρονται εκτός από το ονομα¬ 
τεπώνυμο του δικαιούχου, και ο αριθμός των δελτίων που 
έχει συλλέξει και ορθά συμπληρώσει. 

Οι καταστάσεις αυτές θα ελέγχονται, θα βεβαιώνονται 
και θα υπογράφονται για τους μεν αποσχολουμένους στην 
περιοχή Πρωτευούσης από τον Προϊστάμενο του Τμήμα¬ 
τος Στατιστικών Ερευνών στα Ορυχεία και στη Βιομηχα¬ 
νία, θα θεωρούνται από τον Προϊστάμενο της Δ/νσης Βιο¬ 
μηχανίας και Εξωτερικού Εμπορίου και θα αποστέλλονται 

στο Τμήμα Εκκαθάρισης Αποδοχών της Δ/νσης Οικονομι¬ 
κής Διοίκησης, το οποίο θα είναι υπεύθυνο για την αμοιβή 
των δικαιούχων. Για τους απασχολουμένους στις λοιπές 
περιοχές της χώρας οι παραπάνω καταστάσεις θα ελέγχο¬ 
νται και θα υπογράφονται από τους Προϊσταμένους των 
Υ.Σ.Ν. οι οποίοι θα είναι υπεύθυνοι για την πληρωμή. 

3.0 ορισμός των ιδιωτών - συνεργατών θα γίνει με από¬ 
φαση της Γ ενικής Γ ραμματέα ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 
-♦- 

Αριθ. 2073023/7505/0022 (4) 

Αναπροσαρμογή της αμοιβής των μοντέλων της Ανωτάτης 
Σχολής Καλών Τεχνών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 2 του άρθρου 19 του 
Ν. 1876/90. 

2. Την αριθ. Η/5615/α/1994 απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων «Αρμοδιότητες Υφυπουργού του ΥΠΕΠΘ» 
(ΦΕΚ567 Β'). 

3. Το έγγραφο 1926/14.4.1994 της Ανωτάτης Σχολής 
Καλών Τεχνών. 

4. Η δαπάνη που προκαλείται βαρύνει τον ΚΑ 0212 του 
τακτικού προϋπολογισμού της Σχολής και ανέρχεται για το 
έτος 1994 σε 6.166.600 δρχ. και για το έτος 1995 σε 
37.000.000 δρχ., αποφασίζουμε: 

Αναπροσαρμόζουμε την αμοιβή ανά ώρα των μοντέλων 
της Ανωτάτης Σχολής Καλών Τεχνών και καθορίζουμε τα 
κατώτατα όρια αυτής, ως ακολούθως: 

1. Μοντέλο γυμνό (όρθιο) 1.978 δραχμές. 

2. Μοντέλο γυμνό (καθιστό) 1.978 δραχμές. 

3. Μοντέλο ντυμένο (όρθιο) 1.560 δραχμές. 

4. Μοντέλο ντυμένο (καθιστό) 1.560 δραχμές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 1994 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

Α. ΠΑΠΑΔΟΠΟΥΛΟΣ Ε. ΣΤΕΦΑΝΟΥ 

- ♦ - 

Αριθ. 3422.27/08/94 (5) 

Αναπροσαρμογή δικαιωμάτων Λιμενικών Ταμείων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 4 του άρθρου 20 και 22 του 14/ 

19-Ιαν.-1939 βδ «Περ. Κωδικοποιήσεως των περί Λιμενι¬ 
κών Ταμείων διατάξεων» (ΦΕΚ 24Α71939). 


2. Τις διατάξεις του άρθρου 13 του Ν.Δ. 1116/1942 
«περί τροποποιήσεως και συμπληρώσεως του Ν.Δ. 390/ 
1941 «Περί ρυθμίσεως της υπηρεσιακής κατάστασης των 
υπαλλήλων και εργατών ΟΛΠ και των περί Λιμενικών Τα¬ 
μείων κειμένων διατάξεων (ΦΕΚ 53 Α/1942) κυρωθέντος 
με την αριθ. 306/1946 ΠΥΣ» (ΦΕΚ 179/Α/1946). 

3. Τις διατάξεις του άρθρου 3 πργ. 12 και άρθ. 11 του 
Α.Ν. 1559/1950 «περί ΟΛΠ» (ΦΕΚ 252Α/1950) όπως κυ¬ 
ρώθηκε και τροποποιήθηκε με το Ν. 1630/1951 (ΦΕΚ 
8Α/1951). 

4. Τις διατάξεις του άρθ. 7 του Ν.Δ. 2942/1954 «περί 
τροποποιήσεως και συμπληρώσεως των περί ΟΛΠ και Λι¬ 
μενικών Ταμείων κειμένων διατάξεων» (ΦΕΚ 21 ΙΑ/ 
1954). 

5. Τις διατάξεις του Π.Δ. 649/77 «περί μεταφοράς αρ¬ 
μοδιοτήτων εις το Υπουργείο Δημοσίων Έργων κ.λπ.» 
(ΦΕΚ 212Α/1977). 

6. Τις διατάξεις του άρθ. 31 τουΝ. 1473/1984 «Ρυθμί¬ 
σεις στην έμμεση φορολογία και άλλες διατάξεις» (ΦΕΚ 
127/Α/1984), όπως ισχύει μετά την αντικατάστασή του με 
το άρθρο 42 του Ν. 2214/1994 «Αντικειμενικό σύστημα 
φορολογίας εισοδήματος και άλλες διατάξεις» (ΦΕΚ 75Α/ 
1994). 

7. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 187 Α/1988). 

8. Τις διατάξεις του Π.Δ. 79/88 «Περιορισμός συναρμο- 
διότητας του Υπουργού Εθνικής Οικονομίας κατά την έκ¬ 
δοση Διοικητικών Πράξεων» (ΦΕΚ 36Α/1988). 

9. Την Α.Π. 1026431 /268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

10. Το αριθ. Α.Π. 57898/380/8.9.1994 έγγραφο του 
ΥΠΕΘΟ/Γ εν. Δ/νση Οικονομικής Πολιτικής/Δνση Μακρο- 
οιν/κής Ανάλυσης Τ μήμα Τιμών. 

11. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογισμού 
και των προϋπολογισμών των ΝΠΔΔ (Λιμενικών Ταμείων) 
και, αποφασίζουμε: 

Α' Οι παράγραφοι 2β και 4 της αριθ. 3422.27/3/94/ 
12.10.1994 (ΦΕΚ 796/Β/1994) όμοιας απόφασής μας 
αντικαθίστανται ως εξής: 

«2β) Ελληνικά Θ/Γ - ιδιωτικά τουριστικά - αναψυχής ως 
και τα αντίστοιχα που είναι νηολογημένα στα κύρια νηολό¬ 
για κρατών μελών της Ευρωπαϊκής Ένωσης της Κύπρου 
και των χωρών της Ευρωπαϊκής Ζώνης Ελευθέρων Συναλ¬ 
λαγών (Ν. 2155/93) δικαίωμα προσόρμισης 100 δρχ. ανά 
κοχ και δικαίωμα παραβολής 100 δρχ. ανά πόδα ολικού 
μήκους». 

«4. Τα δικαιώματα ελλιμενισμού όλων των πλοίων και 
πλωτών ναυπηγημάτων ανεξαρτήτως σημαίας αναπρο¬ 
σαρμόζονται και υπολογίζονται στο 100% των αντιστοίχων 
δικαιωμάτων του ΟΛΠ εξομοιούμενα με αυτά. 

Ειδικά για τα σκάφη αναψυχής που είναι μέχρι 5 κοχ και 
κάτω των 6 μέτρων καταβάλλεται δικαίωμα ελλιμενισμού 
ανά εβδομάδα 100 δρχ. και ανά μέτρο ολικού μήκους και 
για τα επαγγελματικά αλιευτικά μέχρι 5 κοχ 35 δρχ. το μέ¬ 
τρο ανά εβδομάδα, και ανά μέτρο ολικού μήκους. 

Χρονικό διάστημα ελλιμενισμού μικρότερο της μιας 
εβδομάδας λογίζεται ως πλήρης εβδομάδα. 

Β’ Μετά την παράγραφο 5 της απόφασής μας αριθ. 
3422.27/3/94/12.10.1994 ΦΕΚ 796/Β/1994 προστίθε- 

ται παράγραφος 6 των παλαιών 6, 7 και 8 αναριθμουμένων 
οε 7, 8 και 9, ως εξής: 

«6. Τα Λιμενικά Ταμεία οφείλουν: 

(α) Να ενημερώνουν τους χρήατες του λιμένος, να δη¬ 
λώνουν εγγράφως σε αυτά την πρόθεσή τους για το συ¬ 
γκεκριμένο κατά περίπτωση χρονικό διάστημα που επιθυ¬ 
μούν τον ελλιμενισμδ των σκαφών τους και 
(β) Να προβαίνουν αφενός στον έλεγχο και στην κατα¬ 
γραφή των ελλιμενιζομένων στην περιοχή τους σκαφών 
και αφετέρου στην έγγραφη ενημέρωση της οικείας Λιμε¬ 
νικής Αρχής για την από αυτήν βεβαίωση και είσπραξη των 
λιμενικών τελών από τους υποχρέους στην καταβολή 
τους». 

Η Η ισχύς της απόφασης αυτής αρχίζει από την 
24.12.1994. 

Δ Τ Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Δεκεμβρίου 1994 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜ. ΓΕΩΡΓΑΚΟΠΟΥΛΟΣ ΓΕΩΡΓΙΟΣ ΚΑΤΣΙΦΑΡΑΣ 

-♦- 

Αριθ. Δ. 1359/75/Β.0018 (6) 

Καθορισμός και στρογγυλοποίηση από 1—1 —95 σε δραχ¬ 
μές των κατ' αξίαν ορίων εκφράζονται σε Ε.Ο.ΙΙ.,για τις 
ατέλειες των ταξιδιωτών και Μικροδεμάτων από ΤΡΙ¬ 
ΤΕΣ χώρες ή την επιβολή κατ’ αποκοπή δασμού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 45-49 του Κανονισμού 
(ΕΟΚ) αριθμ. 918/83, τις διατάξεις του ΚΕΦΑΛΑΙΟΥ Γ 
(άρθρα 57-65) του Ν.1402/ 83 (ΦΕΚ 167), τις διατάξεις 
του άρθρου 88 στοιχείο (β) του Ν. 1684/87 (ΦΕΚ 18), τις 
διατάξεις της Απόφασης Δ.335/94 (ΦΕΚ 234/ Β7 94) και 
τις διατάξεις του άρθρου 19 παρ. 2 στοιχείο (α) του 
Ν.2093/92 (ΦΕΚ 181),όπως τροποποιήθηκαν και ισχύ¬ 
ουν, σχετικά με τις ατέλειες από δασμούς και φόρους για 
εμπορεύματα που περιέχονται στις προσωπικές απο¬ 
σκευές των ταξιδιωτών που προέρχονται από τρίτες χώ¬ 
ρες, εφόσον πρόκειται για εισαγωγές χωρίς εμπορικό χα¬ 
ρακτήρα. 

2, Τις διατάξεις των άρθρων 29-31 του Κανονισμού 
(ΕΟΚ) αριθ. 918/83, τις διατάξεις των άρθρων 66-69 του 
Ν.1402/83 (ΦΕΚ 167), τις διατάξεις του άρθρου 72 στοι¬ 
χείο (β) του Ν.2127/93 και τις διατάξεις του άρθρου 19 
παρ.2 στοιχείο (β) του Ν.2093/92 (ΦΕΚ 181),όπως τρο¬ 
ποποιήθηκαν και ισχύουν, σχετικά με τις ατέλειες από δα¬ 
σμούς και φόρους για εμπορεύματα που αποτελούν αντι¬ 
κείμενα μικρών αποστολών (ΜΙΚΡΟΔΕΜΑΤΑ) και τα 
οποία αποστέλλει ένας ιδιώτης από τρίτη χώρα σε άλλο 
ιδιώτη οτην Ελλάδα, εφόσον πρόκειται για αποστολές χω¬ 
ρίς εμπορικό χαρακτήρα και η συνολική αξία τους δεν 
υπερβαίνει το ποσό των 45 ΕΟΙΙ. 3. Τις διατάξεις του τί¬ 
τλου ΙΙ-Γ των προκαταρκτικών διατάξεων του ΠΑΡΑΡΤΗ¬ 
ΜΑΤΟΣ I του Κανονισμού (ΕΟΚ) αριθμ. 2658/87 (ΣΥΝ¬ 
ΔΥΑΣΜΕΝΗ ΟΝΟΜΑΤΟΛΟΓΙΑ), όπως ισχύουν, σχετικά 
με τις ειδικές διατάξεις για την επιβολή δασμού κατ’απο- 
κοπή 10%, όταν η συνολική αξία των εμπορευμάτων που 
περιλαμβάνονται σε μικροαποστολή από ιδιώτη σε ιδιώτη 


ή που περιλαμβάνονται στις προσωπικές αποσκευές του 
ταξιδιώτη,δεν υπερβαίνει το ποσό των 200 ΕΟϋ. 

4. Τις διατάξεις των άρθρων 132 του Κανονισμού (ΕΟΚ) 
αριθ. 918/83, τις διατάξεις των άρθρων 64 και 69 του 
Ν.1402/83 και τις διατάξεις του άρθρου 18 του Κανονι¬ 
σμού (ΕΟΚ) αριθμ. 2913/92 (I.. 302/19-10-92) σύμ¬ 
φωνα με τις οποίες, με απόφαση του Υπουργού Οικονομι¬ 
κών, αναπροσαρμόζονται και στρογγυλοποιούνται τα όρια 
των ατελειών και καθορίζεται η αντιστοιχία της ΕΟυ σε 
δραχμές σύμφωνα με τους συντελεστές που ισχύουν κατά 
την πρώτη εργάσιμη ημέρα του Οκτωβρίου και ισχύει από 
1ης Ιανουάριου του επόμενου έτους και ότι η αντιστοιχία 
αυτή είναι: 1 ΕΟϋ = 293,028 δραχμές (Ε.Ε.αριθ. 0. 277/ 
4—10—94),και 5. Ότι με την παρούσα δεν προκαλείται δα¬ 
πάνη σε βάρος του Κρατικού προϋπολογισμού, αποφασί¬ 
ζουμε: 

Καθορίζουμε και στρογγυλοποιούμε σε δραχμές ,τα 
κατ' αξίαν όρια των ατελειών που εκφράζονται σε ΕΟϋ, 
από τις 1 ης Ιανουάριου 1995, ως ακολούθως: 

α. ΑΤΕΛΕΙΕΣ ΤΑΞΙΔΙΩΤΩΝ Ανά Ταξιδιώ¬ 
τη:.175 Εθυ = 51.000 δρχ. 

Ανά Ταξιδιώτη, ηλικίας κάτω των (15) 

ετών:.90 ΕΟυ = 26.000 δρχ, Κάτοικοι 

ή εργαζόμενοι σε παραμεθόριες περιοχές και προσωπικό 

μεταφορικών μέσων:. 15 ΕΟϋ = 4.500 

δρχ. 

β.ΑΠΟΣΤΟΛΕΣ ΧΩΡΙΣ ΕΜΠΟΡΙΚΟ ΧΑΡΑΚΤΗΡΑ (ΜΙ- 
ΚΡΟΔΕΜΑΤΑ) Αποστολές ειδών χωρίς εμπορικό χαρα¬ 
κτήρα από ιδιώτη σε ιδιώτη:.45 ΕΟΙΙ = 13.000 δρχ, 

γ. ΕΠΙΒΟΛΗ ΔΑΣΜΟΥ ΚΑΤ’ ΑΠΟΚΟΠΗ 10% είδη που 
περιέχονται οε αποστολές από ιδιώτη σε ιδιώτη (ΜΙΚΡΟ- 
ΔΕΜΑΤΑ) ή είδη που περιέχονται στις αποσκευές 
ταξιδιωτών (ΤΑΞΙΔΙΩΤΕΣ) 200 ΕΟϋ = 59.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 1994 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ, Φ.613/346 (7) 

Καθορισμός ισοτιμίας Ευρωπαϊκής Νομισματικής Μονάδας (ΕΟΙΙ) 
και δραχμής, για τον υπολογισμό του Ειδικού Φόρου Κατανά¬ 
λωσης των αλκοολούχων προϊόντων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 6 του άρθρου 26 του 
Ν. 2127/1993 (ΦΕΚ 48/Α’), με τις οποίες εξουσιοδοτείται 
ο Υπουργός των Οικονομικών να καθορίζει την αντίστοιχη 
αξία σε δραχμές της Ευρωπαϊκής Νομισματικής Μονάδας, 
σύμφωνα με τον ισχύοντα συντελεστή κατά την πρώτη ερ¬ 
γάσιμη ημέρα του Οκτωβρίου, για τον υπολογισμό του 
ύψους των συντελεστών του Ειδικού Φόρου Κατανάλω¬ 
σης των αλκοολούχων προϊόντων. 

2. Το γεγονός ότι η ισοτιμία Ευρωπαϊκής Νομισματικής 
Μονάδας και δραχμής κατά την 1η Οκτωβρίου τρέχοντος 
έτους, ήταν μία ΕΟΙΙ= 293,028 δρχ. (Επίσημη Εφημερίδα 
Ευρωπαϊκών Κοινοτήτων Ο 277/02/4.10.1994). 

3. Την αριθ. Γ.Υ. 5246/14.10.1993 Κοινή Απόφαση του 
Πρωθυπουργού και του Υπουργού Οικονομικών «Ανάθεση 

αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 829/Β). 

4. Ότι από τις διατάξεις της παρούσας δεν προκαλεΐται 
δαπάνη στον Κρατικό Προϋπολογισμό, αποφασίζουμε: 

1. Για το χρονικό διάστημα από 1 η Ιανουάριου μέχρι και 
31 Δεκεμβρίου 1995 η μετατροπή των συντελεστών του 
Ειδικού Φόρου Κατανάλωσης που είναι εκπεφρασμένη σε 
ΕΟυδ, των προϊόντων των άρθρων 26 και 34 του Ν. 2127/ 
1993, θα γίνεται με βάση τη σχέση μία Εθυ= 293,028 δρχ. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1994 

Ο ΥΦΥΠΟΥΡΓΟΣ 

Δ. ΓΈΩΡΓΑΚΟΠΟΥΛΟΣ 

Αριθ. 2079369/10141/0023 (8) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 


κών αριθ. 2075536/9717/ 0023/21.11.1994 «Καθορι¬ 
σμός Επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφαση Πρωθυπουργού και Υπουργού 
Οικονομικών αριθ. 1026431/268/ 0006Α (ΦΕΚ 154/Β/ 
7.3.94) «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

1. Ορίζουμε το επιτόκιο των ετήσιων εντόκων γραμμα¬ 
τίων Ν.Δ. 3745/57 που θα εκδοθούν ή θα ανανεωθούν 
από 13 Δεκεμβρίου 1994 σε 17,75%. 

Για τα έντοκα γραμμάτια, τρίμηνης και εξάμηνης διάρ¬ 
κειας ισχύει η προηγούμενη απόφασή μας αριθμός 
2075536/9717/0023/21.11.1994. 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία 
(13.12.1994) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού οικ. 
έτους 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 1994 

ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



